Document ID: /fineweb-2-swissfilter-quality_10-filterrobots/filtered/02038.jsonl.gz/2480

Bayer ha fatg la proposta da stritgar tut il chasti. Quai n'ha la dretgira en California dentant betg laschà valair. Il concern saja anc adina responsabel per la malsogna che lur glifosat haja chaschunà. Ch'il chasti è vegnì reducì sin 87 milliuns dollars stat en connex cun il dretg constituziunal. Ina indemnisaziun uschè auta na saja betg en quel rom.
Bayer discurra d’in pass en la dretga direcziun, ma ha tuttina annunzià da far recurs.
RR novitads 10:00